หนูอายุ 18 รอบเดือนไม่สม่ำเสมอ แล้วประจำเดือนมาไม่ปกติด้วยค่ะ คือ ย้อยไปเมื่อวันที่ 12/01/61 ประจำเดือนมา และหายในอีก 7 วันต่อมา และประจำเดือนมาอีกครั้งในวันที่ 27/01/61 และหายในอีก 3 วันถัดมา ฉะนั้นมีรอบเดือนอยู่ที่ 13 วันเองค่ะ รอบเดือนถัดไปเป็น 15 วัน 35 วัน 20 วัน และ ล่าสุด 25 วันค่ะคือหนูกับแฟน เรามีอะไรกันแต่ไม่ได้มีการสอดใส่ของอวัยวะเพศใดๆ(ใช้แค่นิ้ว กับถูกไถกัน แต่ใส่กางเกงในทั้งคู่)ตั้งแต่หมดประจำเดือนของเดือนที่แล้วเรื่อยมา แล้ววันนี้วันที่18/06/61ยังไม่มีประจำเดือน ซึ่งถ้าจะนับจากเดือนที่แล้ว(ซึ่งเป็นประจำเดือนวันที่ 7-18) ก็ถือว่าประจำเดือนขาดใช่ไหมคะ แล้วจะมีโอกาสท้องไหมคะ คิดว่าจะมีเปอร์เซ็นต์ของการปนเปื้อนน้ำอสุจิในช่องคลอดไหมคะทั้งยังอาการก่อนหน้านี้ในช่วงที่ประจำเดือนควรจะมาของเดือนนี้ ก็เหมือนกับจะเป็นประจำเดือนเลยนะคะ มีสิว ตกขาวปกติ อาการเหวี่ยง ฉุนเฉียวง่าย กินเยอะ เจ็บเต้านมเล็กน้อย แต่ปัจจุบันวันนี้ อาการเหล่านั้นไม่มีแล้วค่ะ จะมีก็แต่ตกขาวปริมาณน้อยมากจนแทบจะไม่มี แต่ประจำเดือนก็ยังไม่มา แต่กังวลมากเลยค่ะ กลัวท้อง รบกวนปรึกษาหน่อยนะคะ
สวัสดีค่ะการตั้งครรภ์จะเกิดขึ้นได้ต้องมีการรวมกันของอสุจิจากเพศชายเข้าไปปฏิสนธิที่ไข่ของเพศหญิงค่ะ ในกรณีเพศสัมพันธ์ที่ไม่ได้มีการสอดใส่ของอวัยวะเพศ ไม่มีการสัมผัสกันโดยตรงของอวัยวะเพศ จึงแทบไม่มีโอกาสที่จะเกิดการปฏิสนธิได้เลยค่ะในประเด็นประจำเดือนขาด ส่วนใหญ่มักเกิดจาก ฮอร์โมนไม่สมดุล รับประทานยาคุมกำเนิด น้ำหนักเพิ่มหรือลดมากเกินไป ออกกำลังกายมากเกินไป ความเครียด ภาวะถุงน้ำรังไข่หลายใบการตั้งครรภ์การเข้าวัยทอง เป็นต้นหากอาการประจำเดือนขาดเป็นอยู่ติดต่อกันหลายเดือน ควรเข้ารับการรักษาจากแพทย์ผู้เชี่ยวชาญค่ะ เพื่อหาสาเหตุให้แน่ชัดและทำการรักษาอย่างเหมาะสมต่อไป